

**ސަރވިސް ޗާޓަރ**

**14 މާރިޗު 2022**

**މަކުނުދޫ ސްކޫލް**

ސަރވިސް ޗާޓަރ

# ތަޢާރަފް؛

މިއީ، މަކުނުދޫ ސްކޫލުގެ އިދާރާއިން ޚިދުމަތް ލިބިގަންނަ ފަރާތްތަކަށް ޚިދުމަތް ދިނުމުގައި ޢަމަލުކުރާނޭ ގޮތްތަކާއި، ޚިދުމަތުގެ ފެންވަރާއި ކަނޑައަޅާފައިވާ އުޞޫލުތަކާއި އެއްގޮތަށް ޚިދުމަތް ދިނުމުގައި ޢަމަލުކުރުމަށްޓަކައި އެކުލަވާލާފައިވާ ސަރވިސް ޗާޓަރެވެ.

# ވިޝަން؛

Be recognized as an exemplary school, committed to prepare individuals with curiosity of learning to live in the community.

މުޖުތަމަޢުގައި ދިރިއުޅެން ދަސްކުރުމަށް ޝައުގުވެރިކަން ހުރި ދަރިވަރުންތަކެއް އުފައްދާ ނަމޫނާ ސްކޫލެއްގެ ގޮތުގައި ފާހަގަކުރެވުން.

# މިޝަން؛

1. **Promote**: Islamic and social values
2. **Aspire**: to live in a globalized community
3. **Encourage**: safe, inclusive and nurturing environment
4. **Dedicate**: A productive and responsible citizen
5. **Strive**: to reach individual potential with lifelong learning
6. އިސްލާމީ އަދި އިޖްތިމާޢީ އަހްލާޤް ކުރިއެރުވުން.
7. ބަވަނަ ވެފައިވާ މުޖުތަމައުއެއްގައި ދިރިއުޅުމަށް ލޯބިޖެއްސުވުން.
8. ހުރިހާ ދަރިވަރުންނަށް އަޅާލާ، ރައްކާތެރި އަދި ޝާމިލުކުރާ މާހައުލެއް ފޯރުކޮށްދިނުމަށް ހިއްވަރުދިނުން.
9. އުފެއްދުންތެރި، ޒިންމާދާރު ރައްޔިތެއް އުފެއްދުމަށް މަސައްކަތްކުރުން.

# ޚިދުމަތް ދިނުމުގައި ހިފަހައްޓާނެ މައިގަނޑު އަސާސްތައް

* ޚިދުމަތް ހޯދުމަށް އަންނަ ފަރާތްތަކަށް ހިނިތުންވުމާއެކު މަރުޙަބާކިޔައި، އިޙްތިރާމާއެކު މުޢާމަލާތްކުރުން.
* ޚިދުމަތް ހޯދުމަށް އަންނަ ފަރާތްތަކުގެ ބޭނުންތައް އަޑުއަހައި، ފެންވަރު ރަނގަޅު އަވަސް ޚިދުމަތެއް ފޯރުކޮށްދިނުން.
* ޚިދުމަތްތައް ފޯރުކޮށްދިނުމުގައި މުވައްޒަފުންގުޅިގެން މަސައްކަތްކުރުން.
* ނަޒާޙަތްތެރިކަމާއެކު ހަމަހަމަކަމާއެކު ހާމަކަން ބޮޑުގޮތެއްގައި ޚިދުމަތް ފޯރުކޮށްދިނުން.
* ޚިދުމަތް ހޯދުމަށް އައި ތަރުތީބަށް އިސްކަންދީގެން ޚިދުމަތް ދިނުން.
* ފޯނުންކުރާ މުޢާމަލާތްތަކުގައި އުފާވެރި އަޑަކުން މަޑުމައިތިރިކަމާއި އަދަބުވެރިކަމާއެކު ރިވެތިބަހުން ވާހަކަ ދެއްކުން.
* އިންސާނީ ޙައްޤުތަކަށް އިޙްތިރާމް ކުރުމާއި މިންތީގެ ހަމަހަމަކަން ޤާއިމް ކުރުން.
* އުފެއްދުންތެރި، އީޖާދީ އުކުޅު ބޭނުން ކުރުން.
* ކަންކަން ނިންމުމުގައި ފަންނީ، ހުނަރުވެރި އުޞޫލު ބޭނުން ކުރުމާއި ސުލޫކީ މިންގަނޑު ހިފެހެއްޓުން.

|  |  |  |
| --- | --- | --- |
| ޢާއްމު އިދާރީ ޚިދުމަތްތައް | | |
| # | ޚިދުމަތްތައް | ޚިދުމަތުގެ ފެންވަރާއި މުއްދަތު |
| 1 | **އޮފީހުގެ ފޯނަށް (ނަމްބަރ 6520529 އަދި 6520562 ) އަންނަ ފޯންކޯލްތަކަށް ޖަވާބު ދިނުން** | * ކިޔެވުން އޮންނަ ދުވަސްދުވަހު ހެނދުނު 7:00 އިން 14:00 އަށް ޚިދުމަތް ހޯދަން ގުޅުއްވާ ފަރާތްތަކަށް ޚިދުމަތް ލިބިވަޑައިގަންނަވާނެ. * ދަރިވަރުންގެ ޗުއްޓީ ދުވަސްދުވަހު ހެނދުނު 8:00 ން 14:00 އަށް ޚިދުމަތް ހޯދަން ގުޅުއްވާ ފަރާތްތަކަށް ޚިދުމަތް ލިބިވަޑައިގަންނަވާނެ. * ގިނަ ވެގެން 5 ރިންގުން ފޯނަށް ޖަވާބު ދޭނެ. * ފުރަތަމަ ސަލާމްކޮށް އިދާރާގެ ނަން ބުނުމަށްފަހު އަމިއްލަ ތަޢާރަފެއް ދޭނެ. * ގުޅާ ފަރާތުގެ ނަން މަދުވެގެން 1 ފަހަރު ވާހަކަ ދެއްކުމުގެ ތެރޭގައި ބޭނުން ކުރުމަށް މަސައްކަތް ކުރާނެ. * ޚިދުމަތް ހޯދަން ގުޅިފަރާތުން ބޭނުންވާ ޚިދުމަތެއް އޮޅުން ފިލުވައި، ބޭނުންވާ ޚިދުމަތާ ބެހޭ މުވައްޒަފަށް ކޯލް ޕާސްކުރުން، ނުވަތަ އެކަމަކާ ގުޅިގެން ދޭންޖެހޭ ޖަވާބެއް ދެވޭނެ. |
| 2 | **ސަރުކާރުގެ މުއައްސަސާ ތަކުންނާއި ޢާންމުފަރާތްތަކުން ހުށަހަޅާ ސިޓީތަކަށް ޖަވާބުދާރީވުން** | * ދުވަހުން ދުވަހަށް ޖަވާބު ބޭނުންވާ ސިޓީ/މެސެޖަށް ދުވަހުން ދުވަހަށް ޖަވާބު ދިނުމަށް މަސައްކަތް ކުރާނެ. * ޢާއްމު ގޮތެއްގައި ރަސްމީ 3 ދުވަހުގެ ތެރޭގައި ޖަވާބު ދެވޭނެ. * ރަސްމީ މަސައްކަތު 3 ދުވަހުގެ ތެރޭގައި ޖަވާބު ނުދެވޭނަމަ، ޖަވާބުދިނުން ލަސްވާ ސަބަބު އޮޅުންފިލުވައިދެވޭނެ، ނުވަތަ ވަގުތީ ޖަވާބެއް ރަސްމީ މަސައްކަތު 3 ދުވަހުގެ ތެރޭގައި ދެވޭނެ. * ދައުލަތުގެ އެހެން މުއައްސަސާއަކުން މަޢުލޫމާތު ހޯދައިގެން ޖަވާބު ދެވޭނެ މައްސަލަތަކަށް، ރަސްމީ މަސައްކަތު 3 ދުވަހާއި، 7 ދުވަހާ ދެމެދުގެ މުއްދަތެއްގެ ތެރޭގައި ޖަވާބު ދިނުމަށް މަސައްކަތް ކުރާނެ. |
| 3 | **އެޕޮއިންޓްމަންޓަށް އެދި ހުށަހެޅުން** | * އޮފީހުގެ ވެރިއަކާ ބައްދަލުކުރުމަށް އެދި އެޕޮއިންޓްމަންޓަކަށް އެދިއްޖެނަމަ ވަގުތުން ބައްދަލު ކުރެވޭ ފަދަ ހާލަތެއްގައި ނަމަ ވަގުތުން ބައްދަލުވާނެ އިންތިޒާމް ހަމަޖައްސައި ދޭނެ. * ވަގުތުން ބައްދަލުނުވާނަމަ، ބައްދަލު ކުރައްވާ ވެރިޔަކު ނިންމަވާ ދުވަހާއި ގަޑި އެޕޮއިންޓްމަންޓަށް އެދޭ ފަރާތަށް އަންގައިދޭނެ. |

|  |  |  |
| --- | --- | --- |
| ދަރިވަރުންގެ ޚިދުމަތްތައް | | |
| # | ޚިދުމަތްތައް | ޚިދުމަތުގެ ފެންވަރާއި މުއްދަތު |
| 1 | **އަލަށް އެލްކޭޖީ އަށް ވަންނަ ދަރިވަރުން ރެޖިސްޓަރ ކުރުން** | * LKG އަށް ދަރިވަރުން ވައްދަން އެދޭ ފޯރމު ފުރިހަމަކޮށް ފޯމުގައި ބަޔާންކޮށްފައިވާ ހުރިހާ ލިޔެކިޔުންތައް ސްކޫލުން ހުޅުވާލާ ގޮތެއްގެ މަތިން ބެލެނިވެރިޔާ ސްކޫލަށް ހުށަހެޅުން. * ފުރިހަމަ ނުވާފޯމާއި ލިޔެކިޔުން ހަމަނުވާ ފޯމުގެ މަޢުލޫމާތު ބެލެނިވެރިޔާއާއި ޙިއްސާ ކުރާނެ. * ފޯމާއި ލިޔެކިޔުން ފުރިހަމަ ވުމުން ދަރިވަރުގެ އިންޑެކްސް ނަންބަރު ދީ ރެޖިސްޓަރ ކުރާނެ. * އަދި އެމަޢުލޫމާތު ޓެކްސްޓް މެސެޖަކުން ބެލެނިވެރިންނާއި ޙިއްސާ ކުރާނެ |
| 2 | **އަލަށް ގްރޭޑް 12 އަށް ވަންނަ ދަރިވަރުން ރެޖިސްޓަރ ކުރުން** | * ގްރޭޑް 12 އަށް ދަރިވަރުން ވައްދަން އެދޭ ފޯރމު ފުރިހަމަކޮށް ފޯމުގައި ބަޔާންކޮށްފައިވާ ހުރިހާ ލިޔެކިޔުންތައް ސްކޫލުން ހުޅުވާލާ ގޮތެއްގެ މަތިން ބެލެނިވެރިޔާ ސްކޫލަށް ހުށަހެޅުން. * ފުރިހަމަ ނުވާފޯމާއި ލިޔެކިޔުން ހަމަނުވާ ފޯމުގެ މަޢުލޫމާތު ބެލެނިވެރިޔާއާއި ޙިއްސާ ކުރާނެ * ފޯމާއި ލިޔެކިޔުން ފުރިހަމަ ވުމުން ދަރިވަރުގެ އިންޑެކްސް ނަންބަރު ދިނުމާއި ރެޖިސްޓަރ ކުރާނެ. * އަދި އެމަޢުލޫމާތު ޓެކްސްޓް މެސެޖަކުން ބެލެނިވެރިންނާއި ޙިއްސާ ކުރާނެ |
| 3 | **އެހެން ސްކޫލުތަކުން އަންނަ ދަރިވަރުން ސްކޫލްގައި ރެޖިސްޓަރ ކުރުން** | * މިނިސްޓްރީ އޮފް އެޑިއުކޭޝަނުން ތައްޔާރު ކުރައްވާފައިވާ "އެއް ސްކޫލުން އަނެއް ސްކޫލަށް ދަރިވަރު ބަދަލު ކުރުމަށް އެދޭ ފޯރމް" ފުރިހަމަކޮށް ފޯމުގައި ބަޔާން ކޮށްފައިވާ ލިޔެކިޔުން ތަކާއި އެކު ބެލެނިވެރިޔާ ސްކޫލަށް ހުށަހެޅުން. * ފުރިހަމަ ނުވާފޯމާއި ލިޔެކިޔުން ހަމަނުވާ ފޯމުގެ މަޢުލޫމާތު ބެލެނިވެރިޔާއާއި ޙިއްސާ ކުރާނެ * ފޯމާއި ލިޔެކިޔުން ފުރިހަމަ ވުމުން ދަރިވަރު ސްކޫލަށް ބަދަލު ކުރުމަށް މެމިސް މެދުވެރިކޮށް އެ ވަގުތު އުޚެމުންދާ ސްކޫލުގައި އެދޭނެ. * މެމިސް އިން ދަރިވަރު ބަދަލު ކުރުމުގެ ކަންތައްތައް ފުރިހަމަ ވުމުން ސްކޫލަށް ކުދިން ވައްދަން އެދޭ ފޯރމާއި ފޯމުގައި ބަޔާންކޮށްފައިވާ ހުރިހާ ލިޔެކިޔުންތައް ސްކޫލުން ހުޅުވާލާ ގޮތެއްގެ މަތިން ބެލެނިވެރިޔާ ހުށަހެޅުން. * ފުރިހަމަ ނުވާފޯމާއި ލިޔެކިޔުން ހަމަނުވާ ފޯމުގެ މަޢުލޫމާތު ބެލެނިވެރިޔާއާއި ޙިއްސާ ކުރާނެ * ފޯމާއި ލިޔެކިޔުން ފުރިހަމަ ވުމުން ދަރިވަރުގެ އިންޑެކްސް ނަންބަރު ދިނުމާއި ރެޖިސްޓަރ ކުރާނެ * އަދި އެމަޢުލޫމާތު ޓެކްސްޓް މެސެޖަކުން ބެލެނިވެރިންނާއި ޙިއްސާ ކުރާނެ * ދަރިވަރުން ބޭނުން ކުރަމުން ދިޔަ ޓެބްލެޓް ސްކޫލަށް ހަވާލު ކުރުމުން ޓެބްލެޓް އިންވެންޓްރީއަށް ނަގާ، ސްކޫލް ނެޓްވޯކަށް އެންރޯލްކޮށް، ޓެބްލެޓް ޙަވާލުކުރާ ފޯމް އަލުން ފުރިހަމަކޮށް ބެލެނިވެރިންނާއި ޓެބްލެޓް ޙަވާލު ކުރާނެ. * ބަދަލުވާއިރު ޓެބްލެޓް ނެތް ދަރިވަރުންނަށް ސްކޫލުގެ ސްޓޮކްގައި ޓެބްލެޓް ހުރިނަމަ ސްކޫލް ނެޓްވޯކަށް އެންރޯލްކޮށް، ޓެބްލެޓް ޙަވާލުކުރާ ފޯމް ފުރިހަމަކޮށް ބެލެނިވެރިންނާއި ޓެބްލެޓް ޙަވާލު ކުރާނެ. |
| 4 | **ކިޔެވުމަށްޓަކައި ދަރިވަރު އެހެން ސްކޫލަކަށް ބަދަލުވުން** | * ދަރިވަރު ބަދަލުވާ ސްކޫލުގެ ފަރާތުން މެމިސް މެދުވެރިކޮށް ދަރިވަރު ބަދަލުކޮށްދިނުމަށް އެދުމުން ދަރިވަރު ބަދަލުކޮށްދޭނެ. * ރެކޯޑްތައް ބަދަލު ވުމުން ދަރިވަރުންގެ ރަޖިސްޓްރީ އަދާހަމަ ކުރާނެ. * ސްކޫލުގެ އިންވެންޓްރީން ޓެބްލެޓް އުނިކޮށް، ޓެބްލެޓް ޓްރާންސްފަރ ފޯމް ފުރިހަމަކޮށް، އެފޯމުގެ އަޞްލާއި، ޓެބްލެޓް ޙަވާލުކުރި ފޯމުގެ ކޮޕީއަކާއި އެކު ބެލެނިވެރިޔާއާއި ޙަވާލުކޮށް ބަދަލުވާ ސްކޫލާއި ޙަވާލު ކޮށްދިނުމަށް ބެލެނިވެރިޔާއަށް މަޢުލޫމާތު ދޭނެ. * ރާއްޖެއިން ބޭރަށްދާ ދަރިވަރުންގެ މަޢުލޫމާތު މިނިސްޓްރީ އޮފް އެޑިޔުކޭޝަނަށް އަންގާ ޓެބްލެޓް އަނބުރާ ހަވާލުކުރާ ފޯމް ފުރިހަމަކޮށް ޓެބްލެޓް ސްކޫލަށް ނަގާނެ. * ޓެބްލެޓް ޙަވާލުކުރާއިރު އެއްވެސް ގެއްލުމެއް ލިބިފައިވާނަމަ އުޞޫލުގެ ތެރެއިން ބެލެނިވެރިޔާ ލައްވާ މަރާމާތު ކުރާނެ ނުވަތަ އެ މޮޑެލްގެ އާ ޓެބްލެޓަކާއި ހަލާކުވި ޓެބްލެޓް ސްކޫލާއި ޙަވާލު ކުރަން އަންގާނެ ނުވަތަ ބަދަލުގައި އަގާއި ޙަލާކުވި ޓެބްލެއް ސްކޫލަށް ނަގާނެ. |
| 5 | **ގްރޭޑް 10 އަދި 12 ނިންމާ ދަރިވަރުން ސްކޫލުން ވަކި ކުރުމާއި ލީވިންގ ސަޓިފިކެޓް ދިނުން** | * ލީވިންގ ސަޓިފިކެޓަށް އެދޭ ފޯރމާއި ފޯމުގައި ބަޔާންކޮށްފައިވާ ހުރިހާ ލިޔެކިޔުންތައް ސްކޫލުން ހުޅުވާލާ ގޮތެއްގެ މަތިން ބެލެނިވެރިޔާ ހުށަހެޅުން. * ފުރިހަމަ ނުވާފޯމާއި ލިޔެކިޔުން ހަމަނުވާ ފޯމުގެ މަޢުލޫމާތު ބެލެނިވެރިޔާއާއި ޙިއްސާ ކުރާނެ. * ޓެބްލެޓް، ޓެކްސްޓް ފޮތް އަދި ލައިބްރަރީ ފޮތްތައް ސްކޫލަށް އަނބުރާ ހަވާލުކޮށްފައިވޭތޯ ސްކޫލުން ކަށަވަރު ކުރާނެ. އަދި އެފަދަ މުދަލެއް ހަލާކުވެފައިވާނަމަ އެ މުދަލެއްގެ ބަދަލުގައި މުދާ ނުވަތަ މުދަލުގެ އަގު ދައްކާކަން ކަށަވަރު ކުރާނެ. * ސްކޫލުގެ ރެކޯޑުތައް ބޭނުންކޮށްގެން ލީވިންގ ސަޓިފިކެޓް ތައްޔާރުކޮށް ގިނަވެގެން ރަސްމީ 3 ދުވަހުގެ ތެރޭގައި ބެލެނިވެރިޔާއާއި ޙަވާލު ކުރާނެ. * ލީވިންގ ސަޓިފިކެޓް ލަސްވާނަމަ، ލަސްވާ ސަބަބު ބެލެނިވެރިޔާއާއި ޙިއްސާކޮށް މައްސަލަ ޙައްލުވުމުން ލީވިންގ ސަޓިފިކެޓް ޙަވާލު ކުރާނެ. * ދަރިވަރުންގެ ރަޖިސްޓްރީ އަދާ ހަމަ ކުރާނެ. |
| 6 | **ދަރިވަރުންގެ ތައުލީމީ ރެކޯރޑްތައް ބެލެހެއްޓުން** | ދަރިވަރުންގެ ރެކޯރޑްތައް (ކޮންމެ ޓަރމެއް ވަކިން) މީމިސްގައި އަދާ ހަމަ ކުރެވޭނެއެވެ. |

|  |  |  |
| --- | --- | --- |
| ޕްރޮކިއުމަންޓް މަސައްކަތްތައް | | |
| # | ޚިދުމަތްތައް | ޚިދުމަތުގެ ފެންވަރާއި މުއްދަތު |
| 1 | **ބިޑް ކުރެވޭ މަސައްކަތްތަކާއި ޚިދުމަތްތަކަށް އިޢުލާން ކުރުން (ސެކިއުރިޓީ ބެލެހެއްޓުން، މަރާމާތާއި ތަކެތި ހޯދުން ފަދަ ކަންކަން)** | * 35000.00 ރުފިޔާއަށް ވުރެ އަގު ބޮޑު ޚިދުމަތެއް ނުވަތަ މުދަލެއް ހޯދާނަމަ ސަރުކާރުގެ ގެޒެޓުގައި ޢާއްމުކޮށް އިޢުލާނު ކުރުމަށްފަހު ބައިވެރިވުމަށް ބޭނުންވާ ފަރާތްތައް ރަޖިސްޓްރީ ކޮށްގެން. އިޢުލާނުގައި ބީލަން ހުށައަޅާ ފަރާތްތަކުގައި ހުންނަންވާނެ ޝަރުތުތަކާއި ބީލަމުގައި ރަޖިސްޓްރީވާންދޭނެ މުއްދަތާއި މަޢުލޫމާތު ސެޝަން ބާއްވާނަމަ އޮންނާނެ ތާރީޚާއި ބީލަން ހުށައެޅުމާއި ކެނޑުން ބާއްވާނެ ތާރީޚް ބަޔާން ކުރާނެ. * ރަޖިސްޓްރީވުމަށް އިޢުލާނު ކުރާ ތާރީޚުން ފެށިގެން މަދުވެގެން ރަސްމީ ބަންދު ނޫން 7 ދުވަސް ދޭނެ. * ރަޖިސްޓްރީ ވުމަށް ހުޅުވާލެވޭ މުއްދަތުގެ ތެރޭގައި މަޢުލޫމާތު ދިނުމަށް ބައްދަލުވުން ބާއްވާނަމަ އެކަން އިޢުލާނުގައި ބަޔާން ކުރާނެ. މިފަދަ ބައްދަލުވުމެއް ބާއްވާނަމަ މަޢުލޫމާތު ސާފުކުރުމަށް އަންނަ ފަރާތްތައް މަޢުލޫމާތު އެއްކުރާނެ. އަދި ސްކޫލުގެ ނަމްބަރ 6520564 އާއި ގުޅައިގެން ނުވަތަ ސްކޫލުގެ މެއިލް [6520529@gmail.com](mailto:6520529@gmail.com) އަށް މެއިލްކޮށްގެންވެސް މަޢުލޫމާތު ސާފު ކުރެވޭނެ. * ބީލަން ފޮތް ދޫކުރާނީ ހަމަ އެކަނި ރަޖިސްޓްރީ ކުރާ ފަރާތްތަކަށް. * ބީލަމުގައި ރަޖިސްޓްރީ ވުމުގެ ފުރުޞަތު ބަންދު ވުމަށްފަހު ބީލަން ހުށައެޅުމާއި މެދު މަދުވެގެން ރަސްމީ ބަންދު ނޫން 3 ދުވަސް ދޭނެ. * ބީލަން ހުށައަޅާތާ 3 ދުވަހުގެ ތެރޭގައި ހުށައަޅާފައިވާ ބީލަން ތަކުގެ ޞައްޙަކަން ކަށަވަރު ކުރާނެ. * ޝަރުޠު ހަމަވާ ބީލަންތައް ރަސްމީ 10 ދުވަހުގެ ތެރޭގައި ވަޒަން ކުރާނެ. * ބީލަމާއި ގުޅިގެން އިތުރު ކަމެއް ސާފުކުރަން ޖެހިއްޖެނަމަ އެކަމެއް ރަސްމީ 5 ދުވަހުގެ ތެރޭގައި ނިންމާނެ. * ބީލަން ވަޒަންކޮށްނިމޭތާ ރަސްމީ 3 ދުވަހުގެ ތެރޭގައި ބިލަމާއި މެދު ގޮތެއް ނިންމުމަށް ބިޑް ކޮމިޓީއަށް ހުށައަޅާނެ. * ބީލަމާއި ގުޅޭގޮތުން ބިޑް ކޮމިޓީން ނިންމާގޮތް ރަސްމީ 3 ދުވަހުގެ ތެރޭގައި ބީލަމުގައި ބައިވެރިވިފަރާތްތަކަށް އަންގާނެ. އަދި ޝަކުވާ ހުށައެޅުމަށް ރަސްމީ 5 ދުވަހުގެ މުއްދަތެއް ދޭނެ. * ބީލަމާއި ގުޅިގެން ހުށައަޅާ ޝަކުވާތަކަށް ރަސްމީ 5 ދުވަހުގެ ތެރޭގައި ޖަވާބު ލިޔުމުން ދޭނެ. * ޝަކުވާތަކަށް ޖަވާބުދާރީ ވުމަށްފަހު ރަސްމީ 5 ދުވަހުގެ ތެރޭގައި ބީލަން ކާމިޔާބު ކުރާފަރާތަށް، ބީލަން ކާމިޔާބު ކުރިކަމުގެ ލިޔުން ފޮނުވާނެ. * ބީލަން ކާމިޔާބު ކުރި ފަރާތުގެ ޓެކްސް ކްލިއަރެންސް ރިޕޯޓާއި ޤަވާޢިދުން ޕެންޝަން ދައްކާ ކަމުގެ ލިޔުން ނުވަތަ ޕެންޝަން ދައްކަން ނުޖެހޭ ކަމަށް ޕެންޝަން އެޑްމިނިސްޓްރޭޝަން އޮފީހުން ދޫކޮށްފައިވާ 3 މަސް ހަމަނުވާ ލިޔުން ހުށައެޅުމަށް ރަސްމީ 7 ދުވަހުގެ މުއްދަތު ދޭނެ. * ލިޔުންތައް ސްކޫލަށް ހަމައަށް ހުށައަޅާތާ 5 ދުވަހުގެ ތެރޭގައި އެއްބަސްވުން ތައްޔާރުކޮށް ސޮއި ކުރާނެ. |
| 2 | **ކޯޓޭޝަން ހޯދައިގެން މުދަލާއި ޚިދުމަތް ހޯދުން** | * 2000 ރުފިޔާއިން ފެށިގެން 35000 ރުފިޔާއާއި ދެމެދުގެ އަގުތަކުގެ ޚިދުމަތްތަކާއި މުދާ ހޯދުމުގެ ކުރިން މަދުވެގެން 3 ފަރާތުން ކޯޓޭޝަން ހޯދާނެ. * މުދާ ހޯދާނީ އެންމެ އަގު ދަށްކޮށް އަގު ހުށައަޅާފަރާތްތަކުގެ ތެރެއިން ކްރެޑިޓަށް މުދާ ދޫކުރާ ފަރާތުން. * ތިންފަރާތުގެ ކޯޓޭޝަން ހަމަ ނުވާނަމަ ނުވަތަ ހަމަ ނުކުރާނަމަ ހަމަ ނުވި ނުވަތަ ނުކުރި ސަބަބު ޕީއޯގައި ބަޔާން ކުރާނެ. * 2000 ރުފިޔާ އާއި 5000 ރުފިޔާ އާއި ދެމެދުގެ އަގުތަކަށް ފެތޭ މުދަލާއި ޚިދުމަތް ހޯދުމަށް ކޯޓޭޝަން ހޯދާނީ ބޭނުންވާ ޚިދުމަތް ނުވަތަ މުދަލުގެ ތަފްޞީލް މެއިލްގެ ޒަރީއާއިން ފޮނުވައިގެން ނުވަތަ ވިޔަފާރި ހިންގާ ތަނަށް ޒިޔާރަތްކޮށްގެން. * 5000 ރުފިޔާއާއި 35000 ރުފިޔާއާއި ދެމެދުގެ ޚިދުމަތާއި މުދަލަށް ކޯޓޭޝަން ހޯދާނީ ސްކޫލް ނޯޓިސްބޯޑުގައި އިއުލާނުކޮށްގެން. * ރާއްޖޭގައި އޮތޯރައިޒްޑް ޑިސްޓްރިބިއުޓަރުން ކަނޑައަޅާފައިވާ ބްރޭންޑް ތަކުގެ މެޝިނަރީޒްއަށް ބޭނުންވާ ސްޕެއަރ އާއި ކޮންޒިއުމަބްލްސް ހޯދާނީ އެ ބްރޭންޑެއްގެ އޮތޯރައިޒްޑް ޑިސްޓްރިބިއުޓަރުންގެ އަތުން. މިގޮތަށް ހޯދުމުގެ ކުރިން އޮތޯރައިޒްޑް ޑިސްޓްރިބިއުޓަރ ސަޓިފިކެޓް ސްކޫލަށް ހޯދާނެ. * 2000 ރުފިޔާއިން ފެށިގެން 35000 ރުފިޔާއާއި ދެމެދުގެ ޚިދުމަތެއް ހޯދާނަމަ އެ ޚިދުމަތް ހޯދުމުގެ ކުރިން އެއްބަސްވުން ހަދާނެ. |
| 3 | **އަގު ބަލައިގެން މުދަލާއި ޚިދުމަތް ހޯދުން** | * 2000 ރުފިޔާއިން ދަށުގެ މުދަލާއި ޚިދުމަތް ސްކޫލަށް ހޯދާނީ އަގު ބަލާފޯމް ފުރިހަމަ ކޮށްގެން. * އަގު ބަލާ ފޯމް ފުރިހަމަ ކުރާނީ ތިރީގައިވާ ވަޞީލަތްތަކުގެ އެހީގައި   \* ޕްރިންޓްކޮށްފައިވާ ފޯމް ފޮނުވައިގެން  \* ފޯމް މެއިލް ކޮށްގެން  \* ފޯނުން ގުޅައިގެން  \* ސޯޝަލް މީޑިއާގެ ވަޞީލަތެއް ބޭނުންކޮށްގެން   * މުދާ ނުވަތަ ޚިދުމަތް ހޯދުމުގެ ކުރިން ތިން ފަރާތުން އަގު ހަމަ ކުރާނެ. * އަވަހަށް ހޯދަން ޖެހޭ އެއްޗެއް ނުވަތަ ހޯދަން ދަތި އެއްޗެއް އެއްފަރާތުން އަގު ބަލައިގެންވެސް ހޯދާނެ. * ތިން ތަނަށްވުރެ މަދުން އަގު ބަލައިގެން ކުރިއަށްގެންދާ ޙާލަތުގައި އެގޮތަށް ކުރިއަށް ގެންދާ ސަބަބު އަގުބަލާ ފޯމުގައި ބަޔާންކުރާނެ |
| 4 | **މަސްދުވަހުގެ ޕްރޮކިއުމަންޓް ގެޒެޓް ކުރުން** | * ކޮންމެ މީލާދީ މަހެއްގެ 10 ގެ ކުރިން ދިވެހި ސަރުކާރުގެ ގެޒެޓުގައި ވޭތުވެދިޔަ މަހުގެ ޕްރޮކިއުމަންޓްތައް ގެޒެޓް ކުރާނެ |

|  |  |  |
| --- | --- | --- |
| ބަޖެޓް އަދި ފައިނޭންސްގެ މަސައްކަތްތައް | | |
| # | ޚިދުމަތްތައް | ޚިދުމަތުގެ ފެންވަރާއި މުއްދަތު |
| 1 | މުދަލާއި ޚިދުމަތް ހޯދުމުން އެކި ފަރާތްތަކުން ފޮނުވާ ބިލްތަކަށް ފައިސާ ދެއްކުން | * ބިލް ސްކޫލަށް ލިބޭތާ ލަސްވެގެން ރަސްމީ 3 ދުވަހުގެ ތެރޭގައި ޕޭމަންޓް ވައުޗަރު ހަދާ ބިލަށް ފައިސާ ދެއްކުމަށް ބޭންކަށް ފޮނުވާނެ. |
| 2 | ދަރިވަރާއި ހަވާލުކޮށްފައިވާ އެސެޓެއް ގެއްލިގެން ނުވަތަ އިހުމާލުން ހަލާކުވެގެން ދައްކާ ފައިސާ ބަލައިގަތުން | * ދަރިވަރާއި ޙަވާލުކޮށްފައިވާ މި ސްކޫލުގެ މުދަލެއް ދަރިވަރުގެ އިހުމާލުން ގެއްލިއްޖެ ނަމަ ނުވަތަ ހަލާކުވެއްޖެނަމަ ބެލެނިވެރިޔާ ސްކޫލް އިދާރާއަށް ޕޮލިސް ރިޕޯޓާއެކު ލިޔުމުން ރިޕޯޓް ކުރުން. ރިޕޯޓް ކުރާނީ ސްކޫލުގެ އިދާރާއަށް ޙާޟިރުވެ، ނުވަތަ ސްކޫލުގެ ނަމްބަރ **6520529 އަދި 6520562 އަށް ގުޅައިގެން ނުވަތަ ސްކޫލުގެ މެއިލް** [**6520529@gmail.com**](mailto:6520529@gmail.com) **އަށް މެއިލްކޮށްގެން.** * މުދަލަށް ލިބުނު ގެއްލުމުގެ ބަދަލަށްވާ ފައިސާ ބަނޑޭރިޕޯޓަލް https://bandeyripay.finance.gov.mv މެދުވެރިކޮށް 7 ދުވަހުގެ ތެރޭގައި ދެއްކުމަށް ބެލެނިވެރިޔާއަށް އަންގާނެ. |
| 3 | **ދަރިވަރުގެ އިހުމާލުން ސްކޫލުގެ މުދަލެއް ހަލާކުވެގެން ނުވަތަ ގެއްލިގެން ދައްކާ ފައިސާ ބަލައިގަތުން** | * ދަރިވަރުގެ އިހުމާލުން ސްކޫލުގެ މުދަލެއް ހަލާކުވެ ނުވަތަ ގެއްލިއްޖެނަމަ ލިބުނު ގެއްލުމުގެ މަޢުލޫމާތު ބެލެނިވެރިޔާއާއި ލިޔުމުން ޙިއްސާ ކުރާނެ. * މުދަލަށް ލިބުނު ގެއްލުމުގެ ބަދަލަށްވާ ފައިސާ ބަނޑޭރިޕޯޓަލް https://bandeyripay.finance.gov.mv މެދުވެރިކޮށް 7 ދުވަހުގެ ތެރޭގައި ދެއްކުމަށް ބެލެނިވެރިޔާއަށް އަންގާނެ. |
| 4 | **ލީވިންގް ސަޓިފިކެޓާއި ގުޅޭ ފައިސާ ބަލައިގަތުން** | * ލީވިންގ ސަޓިފިކެޓަށް އެދޭ ފޯމު ނުވަތަ ލީވިންގ ސަޓިފިކެޓް ގެއްލިގެން ނަގާ ޖުރުމަނާ ނުވަތަ ލީވިން ސަޓިފިކެޓް އައުކުރުމަށް ނަގާ އަގު ބަނޑޭރިޕޯޓަލް https://bandeyripay.finance.gov.mv މެދުވެރިކޮށް 3 ދުވަހުގެ ތެރޭގައި ދެއްކުމަށް ބެލެނިވެރިޔާއަށް އަންގާނެ. * ލީވިންގ ސަޓިފިކެޓް ދޫކުރާނީ ފައިސާ ދެއްކިކަން ޔަޤީން ކުރުމަށްފަހު. |
| 5 | މުވައްޒަފާއި ހަވާލުކޮށްފައިވާ އެސެޓެއް ގެއްލިގެން ނުވަތަ އިހުމާލުން ހަލާކުވެގެން ދައްކާ ފައިސާ ބަލައިގަތުން | * މުވައްޒަފާއި ޙަވާލުކޮށްފައިވާ މި ސްކޫލުގެ މުދަލެއް ދަރިވަރުގެ އިހުމާލުން ގެއްލިއްޖެ ނަމަ ނުވަތަ ހަލާކުވެއްޖެނަމަ ސްކޫލް އިދާރާއަށް ޕޮލިސް ރިޕޯޓާއި އެކު ލިޔުމުން ރިޕޯޓް ކުރުން. ރިޕޯޓް ކުރާނީ ސްކޫލުގެ އިދާރާއަށް ޙާޟިރުވެ، ނުވަތަ ސްކޫލުގެ ނަމްބަރ **6520529 އަދި 6520562 އަށް ގުޅައިގެން ނުވަތަ ސްކޫލުގެ މެއިލް** [**6520529@gmail.com**](mailto:6520529@gmail.com) **އަށް މެއިލްކޮށްގެން.** * މުދަލަށް ލިބުނު ގެއްލުމުގެ ބަދަލަށްވާ ފައިސާ ބަނޑޭރިޕޯޓަލް https://bandeyripay.finance.gov.mv މެދުވެރިކޮށް 7 ދުވަހުގެ ތެރޭގައި ދެއްކުމަށް މުވައްޒަފަށް އަންގާނެ. |
| 6 | **މުވައްޒަފުގެ އިހުމާލުން ސްކޫލުގެ މުދަލެއް ހަލާކުވެގެން ނުވަތަ ގެއްލިގެން ދައްކާ ފައިސާ ބަލައިގަތުން** | * މުވައްޒަފުގެ އިހުމާލުން ސްކޫލުގެ މުދަލެއް ހަލާކުވެ ނުވަތަ ގެއްލިއްޖެނަމަ ލިބުނު ގެއްލުމުގެ މަޢުލޫމާތު މުވައްޒަފަށް ލިޔުމުން ޙިއްސާ ކުރާނެ. * މުދަލަށް ލިބުނު ގެއްލުމުގެ ބަދަލަށްވާ ފައިސާ ބަނޑޭރިޕޯޓަލް https://bandeyripay.finance.gov.mv މެދުވެރިކޮށް 7 ދުވަހުގެ ތެރޭގައި ދެއްކުމަށް މުވައްޒަފަށް އަންގާނެ. |
| 7 | **އިމާރާތާއި ތަކެތި ކުއްޔަށް ދޫކުރުން.** | * ކުއްޔަށް ހިފަން އެދޭ ފަރާތުން "ސަރުކާރު ސްކޫލު ތަކުގެ ތަންތަނާއި ތަކެތި ކުއްޔަށް ހިފުމަށް އެދޭ ފޯމް" ފުރިހަމަކޮށް ކުއްޔަށް ހިފަން ބޭނުންވާ ތާރީޚުގެ ސަރުކާރު ބަންދު ނޫން 5 ދުވަހުގެ ކުރިން ސްކޫލް އިދާރާއަށް ހުށައެޅުން. * ފޯމް ހުށައަޅާތާ ލަސްވެގެން ރަސްމީ ބަންދު ނޫން 3 ދުވަހުގެ ތެރޭގައި އެދިފައިވާ ބޭނުމަށް ދޫކުރެވޭނެކަން ނުވަތަ ނޫންކަން ކުއްޔަށް ހިފަން އެދުނު ފަރާތަށް ލިޔުމުން ޖަވާބު ދޭނެ. * ކުލީގެ ފައިސާ ބަނޑޭރިޕޯޓަލް https://bandeyripay.finance.gov.mv މެދުވެރިކޮށް ކުއްޔަށް ހިފުމަށް އެދޭ ދުވަހުގެ ކުރިން ދެއްކުމަށް ކުއްޔަށް ހިފަން އެދޭ ފަރާތަށް އަންގާނެ. * ކުއްޔަށް ދޫކުރާ ތަނެއް ނުވަތަ އެއްޗެއް ބޭނުން ކުރަން ހުއްދަ ދިނުމުގެ ކުރިން ކުލީގެ ފައިސާ ދައްކާފައިވާކަން ސްކޫލުން ކަށަވަރު ކުރާނެ. |

|  |  |  |
| --- | --- | --- |
| ހިއުމަން ރިސޯސް ސެކްޝަން | | |
| # | ޚިދުމަތްތައް | ޚިދުމަތުގެ ފެންވަރާއި މުއްދަތު |
| 1 | **މުވައްޒަފުން ބޭނުންވާ މަޤާމްތަކަށް އިޢުލާންކުރުން.** | * ސިވިލް ސަރވިސްގެ ވަޒީފާތަކަށް މީހުން ހޮވުމާއި އައްޔަންކުރުމުގެ މިންގަނޑުތަކާއި އުޞޫލުތަކާއި އެއްގޮތަށް އިޢުލާން ތައްޔާރުކޮށް ގެޒެޓް ކުރާނެ * އިޢުލާނުގައިވާ ވަޒީފާއަށް ކުރިމަތި ލުމަށް އިޢުލާނު ޝާއިޢުކުރާ ތާރީޚާއި މުއްދަތު ހަމަވާ ތާރީޚް ހިމަނައިގެން ރަސްމީ 5 ދުވަސް ދޭނެ. * އިޢުލާން ޝާއިޢުކުރުމަށް ފަހު، އިޢުލާނުގެ މުއްދަތު ހަމަވުމުގެ ކުރިން، އިޢުލާނުގެ މުއްދަތުގެ ތެރޭގައި ރަސްމީ ދުވަހެއް ބަންދު ދުވަހެއްގެ ގޮތުގައި ސަރުކާރުން ކަނޑައަޅައިފި ނަމަ، އެ ކަނޑައަޅާ ދުވަހަކަށް ދުވަހެއް އިތުރުވެ ވަޒީފާއަށް އެދޭ ފޯމު ބަލައިގަތުމުގެ މުއްދަތު އިތުރު ވާނެ |
| 2 | **ވަޒީފާއަށްއެދި ހުށައަޅާ ފޯމްތައް ދޫކުރުމާއި ބަލައިގަތުން.** | * ވަޒީފާއަށް އެދޭ ފޯމު ކޮމިޝަނުގެ ވެބްސައިޓުން ޑައުންލޯޑުކުރެވެން ހުންނާނެ. އަދި ސްކޫލް ކައުންޓަރުންވެސް ފޯމް ދޫކުރާނެ. * އީމެއިލް މެދުވެރިކޮށް ހުށައެޅިފައިވާ ފޯމްތައް ޗެކްކޮށް ރަސްމީ ބަންދުނޫން 1 ދުވަހުގެތެރޭގައި އިދާރާއަށް ފޯމް ބަލައިގަތްކަމުގެ ސްލިޕް އީމެއިލްގެ ޛަރީއާއިން އެފަރާތަށް ފޮނުވުން. * އިދާރާގެ ކައުންޓަރަށް ހުށައެޅޭ ފޯމް ބަލައިގަތުމަށް ކަނޑައެޅިފައިވާ ހުރިހާ ގަޑިއެއްގައި ބަލައިގަނެވޭނެ އިންތިޒާމް ހަމަޖެއްސުން އަދި ފޯމް ޗެކްކުރުމަށްފަހު އިދާރާއަށް ފޯމް ބަލައިގަތްކަމުގެ ސްލިޕް ވަގުތުން އެފަރާތަށް ހަވާލުކުރުން. * ކޮންމެހެން ބޭނުންވާ ލިޔުންތައް ހަމަނުވާނަމަ އިޢުލާންގެ މުއްދަތު ހަމަވުމުގެކުރިން ފޯމް ހުށައެޅި ފަރާތަށް އަންގާނެ. * ވަޒީފާއަށް އެދޭ ފޯމުގައިވާ މަޢުލޫމާތުތައް ފުރިހަމަވޭތޯއާއި، އިޢުލާނުގައި ހުށަހަޅަން ބުނާ ލިޔުންތައް ފުރިހަމަކޮށް ހުށަހެޅުމާއި، ވަޒީފާއަށް އެދޭ ފޯމާއެކު ހުށަހަޅާ ލިޔުންތަކުގެ މަޢުލޫމާތު ފުރިހަމަކުރުމަކީ ވަޒީފާއަށް ކުރިމަތިލާ ފަރާތުގެ ޒިންމާއެއް. |
| 3 | **ސްކްރީނިންގ މަރުހަލާ** | * ސިވިލް ސަރވިސްގެ ވަޒީފާތަކަށް މީހުން ހޮވުމާއި އައްޔަންކުރުމުގެ މިންގަނޑުތަކާއި އުޞޫލުތަކާއި އެއްގޮތަށް ވަޒީފާއަށްއެދި ހުށައަޅާފައިވާ ފަރާތްތަކުގެ ތެރެއިން ވަޒީއަށް ޝަރުތުހަމަވާ ފަރާތްތަކާއި ޝަރުތު ހަމަނުވާ ފަރާތްތައް ވަކިކޮށް އިދާރާގެ ސޯޝަލްމީޑިއާ ޕްލެޓްފޯމުތަކުގައާއި ގެޒެޓްގައި އާއްމުކުރާނެ. * ވަޒީފާއަށް އެދި ހުށައަޅާ ފަރާތްތަކުގެ ތެރެއިން ޝަރުތު ހަމަނުވާ ފަރާތްތަކާއި އަދި ޝޯޓްލިސްޓް ނުކުރެވޭ ފަރާތްތަކަށް، އިންޓަވިއު ބޭއްވުމުގެ ކުރިން ސަބަބު ބަޔާންކޮށް ލިޔުމުން އަންގާނެ |
| 4 | **އެސެސްމަންޓް ދިނުން** | * ޖީއެސް 3ން ފެށިގެން މަތީގެ ރޭންކުތަކުގެ މަޤާމްތަކަށް އެ ރޭންކުތަކުގެ ކްރައިޓީރިއާ އާއި އެއްގޮތްވާ ގޮތުގެ މަތިން އެސެސްމަންޓެއް ދޭނެ. އެސެސްމަންޓުގެ ގޮތުގައި ދޭނީ "ސިވިލް ސަރވިސްގެ ވަޒީފާތަކަށް އެސެސްމަންޓް ތައްޔާރުކުރުމުގެ ގައިޑްލައިން" ގައިވާ ގޮތުގެ މަތިން ތައްޔާރުކުރާ އިމްތިޙާނެއް ނުވަތަ ޕްރެކްޓިކަލެއް. * އެސެސްމަންޓު އޮންނާނެ ތަނާއި ތާރީޚާއި ގަޑިއާއި ރޭވިފައިވާ ގޮތާއި ދިގުމިނާއި އެސެސްކުރެވޭނެ ބައިތަކާއި ގެންނަންޖެހޭ ތަކެއްޗާއި މިނޫންވެސް ގުޅުން ހުރި ހުރިހާ މަޢުލޫމާތެއް އެސެސްމަންޓް ބޭއްވުމުގެ 48 ގަޑި އިރު ކުރިން ވަޒީފާއަށް ޝަރުޠު ހަމަވާ ފަރާތްތަކަށް ލިޔުމުން އަންގާނެ. |
| 5 | **ޝޯޓް ލިސްޓް ކުރުން** | * ޝަރުޠު ހަމަވާ ފަރާތްތަކުގެ ޢަދަދު 10 އަކަށް ވުރެ ގިނަ ނަމަ، ތަޢުލީމާއި މަސައްކަތުގެ ތަޖުރިބާ އާއި އެސެސްމަންޓްގެ ނަތީޖާއަށް ބަލައި ކޮންމެ މަޤާމަކަށްވެސް 10 އަށް ވުރެ މަދު ނޫން ޢަދަދަކަށް ޝޯޓް ލިސްޓް ކުރާނެ * ޝަރުޠު ހަމަވެ ޝޯޓް ލިސްޓް ނުވި ފަރާތްތަކަށް ޝޯޓް ލިސްޓް ކުރުމުގައި ބޭނުން ކުރި ކްރައިޓީރިއާ ތަކާއި ޝޯޓް ލިސްޓް ނުކުރެވުނު ސަބަބު ބަޔާންކޮށް ލިޔުމުން އަންގާނެ |
| 6 | **ޕްރެޒެންޓޭޝަން ހުށައެޅުން** | * އެމްއެސް 3 އިން ފެށިގެން މަތީގެ ރޭންކުތަކުގެ މަޤާމްތަކަށް ކުރިމަތިލާ ފަރާތްތަކުގެ ޤާބިލްކަން ވަޒަން ކުރުމަށް 10-15 މިނިޓާއި ދެމެދުގެ ޕްރެޒެންޓޭޝަނެއް ދޭންވާނެ. ޕްރެޒެންޓޭޝަން ހުށައަޅަން ޖެހޭނީ އެކަމަށް ބޭނުންކުރާ ސޮފްޓްވެއަރއެއް ބޭނުން ކޮށްގެން ނުވަތަ ހޭންޑްއައުޓް ބޭނުން ކޮށްގެން ދިވެހި ނުވަތަ އިނގިރޭސި ބަހުން. * އެސެސްމަންޓު އޮންނާނެ ތަނާއި ތާރީޚާއި ގަޑިއާއި ރޭވިފައިވާ ގޮތާއި ދިގުމިނާއި ޕްރެޒެންޓޭޝަންގައި ހިމަނަންޖެހޭ ބައިތަކާއި މިނޫންވެސް ގުޅުން ހުރި ހުރިހާ މަޢުލޫމާތެއް އެސެސްމަންޓް ބޭއްވުމުގެ 48 ގަޑި އިރު ކުރިން ވަޒީފާއަށް ޝަރުޠު ހަމަވާ ފަރާތްތަކަށް ލިޔުމުން އަންގާނެ. |
| 7 | **އިންޓަރވިއު ބޭއްވުން** | * ޝޯޓް ލިސްޓް ކުރެވުނު ފަރާތްތަކުގެ ކިބައިގައި މަޤާމުގެ މަސްއޫލިއްޔަތު އަދާކުރުމަށް ހުރުން ލާޒިމް ސިފަތަކާއި ޤާބިލްކަން ދެނެގަތުމަށް އިންޓަރވިއުއެއް ކުރާނެ. * އިންޓަރވިއު އޮންނާނެ ތަނާއި ތާރީޚާއި ގަޑިއާއި މިނޫންވެސް ގުޅުން ހުރި މަޢުލޫމާތުތައް އިންޓަރވިއުއަށް ޙާޟިރުވާންޖެހޭ ގަޑީގެ އެންމެ ލަސްވެގެން 48 ގަޑިއިރު ކުރިން ލިޔުމުން އަންގާނެ. * އިންޓަރވިއުއަށް ހާޟިރުވާއިރު ހުށައަޅާފައިވާ ލިޔުންތަކުގެ އަސްލުތައް ގެންނަންވާނެ. |
| 8 | **ޝަރުޠު ހަމަވާ ފަރާތްތައް ޑިސްކޮލިފައި ކުރެވޭނެ ޙާލަތު** | * މަޤާމަށް ކުރިމަތިލީ ފަރާތަކުން މަޤާމަށް މީހަކު ހޮވުމުގެ ކްރައިޓީރިއާގައި ހިމެނޭ އެއްވެސް މަރުޙަލާއެއް ފުރިހަމަ ނުކޮށްފިނަމަ، ފުރިހަމަ ނުކުރި ހިސާބުން ޑިސްކޮލިފައި ކުރާނެ. އަދި ޑިސްކޮލިފައި ކުރި ސަބަބު އެފަރާތަށް ލިޔުމުން އަންގާނެ |
| 9 | **ވަޒީފާއަށް އެންމެ ޤާބިލް ފަރާތް ހޮވުން** | * ވަޒީފާއަށް އެންމެ ޤާބިލް ފަރާތެއް ހޮވުމަށް ކުރިއަށް ގެންދާ ހުރިހާ މަރުޙަލާތައް ނިމުމުން A2 ޝީޓުގައި މަޢުލޫމާތު ފުރިހަމަކޮށް އެންމެ މަތިން ޕްއިންޓް ލިބުނު ފަރާތަކީ ވަޒީފާއަށް އެންމެ ޤާބިލް ފަރާތް ކަމުގައި ކަނޑައަޅާނެ. |
| 10 | **އޭޓޫ ޝީޓް އާއްމުކުރުމާއި ޝަކުވާ ހުށައެޅުން** | * އިންޓަރވިއު ބާއްވާތާ ރަސްމީ ބަންދު ނޫން 3 ދުވަހުގެ ތެރޭގައި A2 ޝީޓް ޢާއްމުކުރާނެ. * A2 ޝީޓް ޢާއްމުކުރުމަށްފަހު ޕޮއިންޓް ދީފައިވާ ގޮތާއިމެދު ޝަކުވާ ހުށައެޅުމަށް، A2 ޝީޓް ޢާއްމު ކުރި ދުވަހުން ފެށިގެން ރަސްމީ ބަންދުނޫން 3 ދުވަހުގެ މުއްދަތެއް ވަޒީފާއަށް ކުރިމަތިލީ ފަރާތްތަކަށް ދޭނެ. * ޝަކުވާއެއް ހުށައަޅައިފިނަމަ އެ ޝަކުވާ ބެލުމަށްފަހު އެފަރާތަށް ލިޔުމުން އަންގާނެ. އަދި A2 ޝީޓް އިޞްލާޙުކޮށް އަލުން ޢާއްމު ކުރާނެ. * އެންމެ ފަރާތަކުން ވަޒީފާއަށް ކުރިމަތި ލައިފިނަމަ A2ޝީޓް ޢާއްމުކުރުމަށްފަހު، އިދާރާއިން އެފަރާތާއި ގުޅައި ޝަކުވާއެއް އޮތްތޯ ބަލާނެ. އަދި ޝަކުވާ އެއް ނެތް ނަމަ ވަޒީފާ ހަމަޖެއްސުމަށް ކުރަންޖެހޭ އެހެން މަސައްކަތްތައް 1 ދުވަހުގެ ތެރޭގައި ފަށާނެ. |
| 11 | **ވަޒީފާ ހުށައެޅުމާއި ވަޒީފާ ޤަބޫލުކުރުން** | * A2 ޝީޓު ޢާއްމު ކުރުމަށްފަހު އެންމެ މަތިން ޕްއިންޓް ލިބުނު ފަރާތަށް އެކަން އަންގާ ވަޒީފާ ބޭނުންތޯ ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަން ކުރުމުގެ މިންގަނޑު ތަކާއި އުޞޫލުތަކުގެ ޖަދުވަލު 10 ގައިވާ ގޮތަށް ލިޔުމުން ހުށައަޅާނެ. * އެންމެ މަތިން ޕޮއިންޓް ލިބުނު ފަރާތުން ވަޒީފާ ބޭނުން ނުވާ ޙާލަތުގައި ލިޔުމުން ސްކޫލަށް އަންގަންވާނެ. މި ޙާލަތުގައި ދެވަނަ އަށް އެންމެ މަތިން ޕޮއިންޓް ލިބުނު ފަރާތަކީ ވަޒީފާއަށް އެންމެ ޤާބިލު ފަރާތްކަމުގައި ކަނޑައަޅާނެ. އަދި އެފަރާތަށް ޖަދުވަލު 10 ގައިވާ ގޮތަށް ލިޔުމުން ވަޒީފާ ހުށައަޅާނެ. * A2 ޝީޓުގެ ޖުމްލަ މާރކްސް ދެފަރާތެއް އެއްވަނައަށް ދާ ޙާލަތުގައި، މަޤާމަށް ބޭނުންވާ ހުނަރާއި ޤާބިލުކަމާ ގުޅޭ މަލްޓިޕްލް ޗޮއިސް ސުވާލުގެ އިމްތިޙާނެއް އެދެ ފަރާތަށް ދިނުމަށްފަހު، އެ އިމްތިޙާނުން އެންމެ މަތިން ޕޮއިންޓް ހޯދާ ފަރާތަކީ ވަޒީފާއަށް އެންމެ ޤާބިލު ފަރާތްކަމުގައި ކަނޑައަޅާނެ. * ވަޒީފާ ބޭނުންވޭތޯ ހުށައެޅުމަށް ފަހު އިދާރާއަށް ޖަވާބު ދިނުމަށް ވަޒީފާއަށް ކުރިމަތިލީ ފަރާތަށް 72 ގަޑި އިރު ދޭނެ * ލިޔުން ލިބޭތާ 72 ގަޑި އިރުތެރޭގައި އިދާރައަށް ޖަވާބު ނުލިބިއްޖެ ނަމަ ޖެހިގެން އެންމެ މަތިން ޕޮއިންޓް ލިބުނު ފަރާތަށް އެވަޒީފާ ބޭނުންވޭތޯ ލިޔުމުން އަންގާނެ. |
| 12 | **ކުށުގެ ރެކޯޑް ސާފުކުރުން** | * ސިވިލް ސަރވިސްގެ ވަޒީފާއަށް އަލަށް ހޮވޭ ފަރާތްތަކުން ކުށުގެ ރެކޯޑް ފޯމް ފުރިހަމަކޮށް އިދާރާއިން އަންގާ ދުވަހަށް ހުށައަޅަން ވާނެ. |
| 13 | **ވަޒީފާއަށް ހޮވޭ ފަރާތުގެ ލިޔުންތައް އަޞްލާ އެއްގޮތްކަން ކަށަވަރު ކުރުން** | * ވަޒީފާއަށް ހޮވިފައިވާ ފަރާތުން ހުށައަޅާފައިވާ ތަޢުލީމީ ސެޓުފިކެޓް ތަކާއި ތަޖުރިބާގެ ލިޔުންތަކާއި ލައިސަންސާއި ރަޖިސްޓްރޭޝަންގައި ދިވެހިރާއްޖޭގެ ބާކައުންސިލުގެ ޤަވާޢިދު ނަމްބަރ 2019/R-1067 "އަޞްލާއި އެއްގޮތްކަމުގެ ތައްގަނޑު ޖެހުމާބެހޭ ޤަވާޢިދު" ގައި ބަޔާންކޮށްފައިވާ މިންގަނޑާއި އެއްގޮތަށް އަޞްލާއި އެއްގޮތް ކަމުގެ ތައްގަނޑު ޖަހާފައިވާ ކޮޕީ އިދާރާއަށް ހުށައެޅުމަށް 48 ގަޑިއިރުދީ ލިޔުމުން އެކަން އަންގާނެ. * ވަޒީފާއަށް ހޮވުނު ފަރާތުން އަޞްލާއި އެއްގޮތް ކަމުގެ ލިޔުންތައް 48 ގަޑި އިރުގެ ތެރޭގައި ގެނެސްފައިނުވާނަމަ އެފަރާތުގެ އެޕްލިކޭޝަން ބާޠިލްކޮށް A2 ޝީޓުގައި އެންމެ މަތިން ޕޮއިންޓް ލިބުނު ތަރުތީބުން ލިސްޓުގައި ދެން ޖެހިގެން އޮތް ފަރާތަށް ވަޒީފާ ހުށައަޅާނެ. * ހުށައަޅާފައިވާ ސެޓުފިކެޓްގެ ކޮޕީ ސެޓުފިކެޓުގެ އަޞްލާއި އެއްގޮތް ކަމުގައި ނުވާނަމަ އެކަން ސްކޫލުން ކަމާބެހޭ ފަރާތްތަކަށް ހުށައަޅާނެ. |
| 14 | **ވަޒީފާ އަދާކުރާ އިދާރާއަށް ނޯޓިސް ދިނުން** | * ވަޒިފާ އަށް ހޮވުނު ފަރާތަކީ ސިވިލް ސަރވިސްގެ އެހެން އިދާރާއެއް ނުވަތަ ދަޢުލަތުގެ އިދާރާއެއް ނުވަތަ އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި މަސައްކަތް ކުރާ މުވައްޒަފެއް ނަމަ، ވަޒީފާ އަދާ ކުރާ އިދާރާއަށް ގިނަވެގެން 30 ދުވަހުގެ ނޯޓިސް ލިޔުމުން އެ މުވައްޒަފަކު ދޭންވާނެ. * އެ މުއްދަތުގެ ފަހުން ވަޒީފާ ހަމަޖައްސައިދިނުމަށްފަހު ދިވެހި ސިވިލް ސަރވިސްގެ ޤަވާޢިދާއި އެއްގޮތަށް ވަޒީފާއަށް ޙާޟިރު ނުވާނަމަ، އިތުރު ނޯޓިހެއް ދިނުމަކާއި ނުލައި ޕްރޮބޭޝަން މުއްދަތުގައި ވަޒީފާއިން ވަކި ކުރާ މުވައްޒަފެއްގެ ގޮތުގައި ޤަވާޢިދުގައިވާ ގޮތުގެ މަތިން ވަޒީފާއިން ވަކި ކުރާނެ. |

# ޚިދުމަތުގެ ފެންވަރު ރަނގަޅު ކުރުމާއި، ފާޑުކިޔުން ހުށަހެޅުން

 އޮފީހުން ދޭ ޚިދުމަތަކާ ގުޅޭގޮތުން، ނުވަތަ ޚިދުމަތުގެ ފެންވަރު ރަނގަޅު ކުރުމަށް ނުވަތަ ޚިދުމަތަކަށް ފާޑުކިޔުމުގެ ގޮތުން ހުށަހަޅާ ހުށަހެޅުންތަކަށް މަރުޙަބާ ކިޔަމުއެވެ. ހުށަހެޅުންތައް ފޮނުވާނީ، 6520529@gmail.com މި އީ-މެއިލްގެ ޒަރީއާއިންނެވެ. ނުވަތަ އޮފީހުގެ އިސްބޭފުޅަކަށް އެޑްރެސްކޮށްފައި ސިޓީއަކުންނެވެ. ހުށަހެޅުން ހުށަހަޅާ ފަރާތްތަކަށް އެ ހުށަހެޅުން ލިބުނުކަން ލަސްވެގެން ރަސްމީ މަސައްކަތު 5 ދުވަހުގެ ތެރޭގައި ޖަވާބުދެވޭނެއެވެ.

 މީގެއިތުރަށް، އޮފީހުގެ އާންމު ނަންބަރު ކަމުގައިވާ 6520529 އަށް ގުޅައިގެންވެސް ހުށަހެޅޭނެއެވެ.

* އަދި [www.gov.mv](http://www.gov.mv) ޕޯޓަލް މެދުވެރިކޮށްވެސް ޝަކުވާ ހުށައެޅޭނެއެވެ.

 މިފަދަ ހުށަހެޅުންތައް ބަލައިގަނެ، ވަގުތުން ރަނގަޅުކުރެވެން ހުރި ކަންކަން ރަނގަޅުކޮށް، ޚިދުމަތަށް ގެންނަންޖެހޭ ބަދަލުތައް ގެނެވޭނެއެވެ.

**ގުޅުއްވުމަށް**:

|  |  |
| --- | --- |
| ފޯން ނަންބަރު: 6520529 | އީ-މެއިލް: 6520529@gmail.com |

މަކުނުދޫ ސްކޫލް

ޒިޔާރަތްމަގު

ހދ. މަކުނުދޫ